Here is a page extracted from Wikipedia that may contain CSS, HTML, and a lot of unformatted text.

Title: Álex Rins
Content: Álex Rins Navarro (Barcelona, 8 d'aviento de 1995)  ye un piloto catalán d'orichen aragonés d'o Campionato d'o Mundo de Motociclismo que compite actualment en a categoría de Moto3. Ye companyero d'equipo d'Álex Márquez.

Su pai ye natural d'a localidat baixo aragonesa de Val d'Algorfa

Carrera 
Álex Rins prencipió a pilotar con nomás seis anyos. Compitió en Supermotard en 50cc, 65cc, 70cc y 85cc antis de ganar o títol MiniGP de Catalunya en 70cc. A continación pasó a competir en o campionato catalán Pre125GP, que ganó, y en o Campionato d'Europa de 125cc GP, que remató en 3ª posición. O siguient paso de Rins estió o CEV Buckler. O barcelonés dentró en o campionato espanyol en a categoría de 125GP en 2010 con Monlau Competición, sobre una Aprilia RS, y remató tercero d'a cheneral. A l'anyo siguient ganó o títol de 125cc ta l'equipo CatalunyaCaixa Repsol y estió segundo en o Campionato d'Europa de 125cc.

Campionato de Moto3 
En 2012 plegó en o Mundial de Moto3 d'a man de l'equipo Estrella Galicia 0,0, y amostró brilos d'a suya calidat ya en o suyo segundo gran premio en Xerez, a on aconsiguió a pole. En Le Mans y baixo unas condicions prou dificils, confirmó o suyo talento en aconseguir o suyo primer podio mundialista dimpués de salir dende a 26ena posición. Remató a temporada en 4ena posición, ganando amás o trofeo de Millor Novenzano de l'Anyo. En 2013 contina con a mesma escudería con l'obchectivo de continar puyando en o ranking d'a cilindrada.

Referencias

Vinclos externos 
  Pachina web oficial.
  Facebook oficial.

Rins
Rins
Rins
Rins